কামান্না গ্রামের মৃত গোলজার বিশ্বাসের স্ত্রী রঙ্গবিবি। ২৬ নভেম্বরের রাত গড়িয়ে ২৭ নভেম্বরের ঐ ভোরে মুক্তিযোদ্ধাদের জন্য পানি আনতে গিয়েছিলেন নদীর ঘাটে, সেখানে গুলিবিদ্ধ হয়ে মারা যায় রঙ্গবিবি। পথপ্রদর্শক ও সহযোগী মুক্তিযোদ্ধা ফনিভূষণ কুন্ডু মুক্তিযোদ্ধাদের সঙ্গেই শুয়ে ছিল ঘরের মধ্যে। আর গুলি বিদ্ধ হয়ে মারাও যায় সেখানে। রঙ্গবিবিকে তার নিজ বাড়িতে কবর দেওয়া হয়, আর ফনিভূষনকে হিন্দুমতে দাহ করা হয় কামান্না শ্মশানে।